Protecció Civil de Llíria presenta els nous efectius de l'agrupació
08 de Gener de 2020

L'agrupació de Protecció Civil de Llíria compta amb un nou grup de persones voluntàries que li permet disposar actualment amb 8 efectius. Coincidint amb el concert d'Any Nou, es va presentar l'equip que tindrà com a nou cap a José Miguel Lázaro. Igualment, ha estrenat un nou vehicle per a desenvolupar les seues tasques.

L'alcalde de Llíria, Manolo Civera, i el regidor delegat de Seguretat Ciutadana, Francesc Fombuena, van acompanyar als components del cos en l'inici de la seua etapa formativa, i per a agrair-los el seu compromís i la labor que realitzen en favor de la societat d'una manera desinteressada.

En este sentit, Civera va afirmar que l'equip de Govern "continuarà apostant per a dotar de formació i mitjans materials als efectius de Protecció Civil, que contribueixen a millorar la seguretat dels nostres veïns i garantir l'adequat desenvolupament dels actes públics de la nostra ciutat”.

Per la seua banda, l'edil Francesc Fombuena va ressaltar “la bona resposta tinguda en la campanya promoguda recentment per a captar nous voluntaris interessats a col·laborar amb l'agrupació que depén de l'Ajuntament de Llíria, i que continua oberta a rebre noves incorporacions de les persones que ho desitgen”.

El regidor també ha volgut recordar la important tasca de Protecció Civil, “com a col·lectiu integrat dins del servici 112, la principal funció del qual és auxiliar a altres cossos de seguretat com la policia, bombers o personal sanitari, a més de participar en esdeveniments multitudinaris per a la prevenció d'incidents i garantir la seguretat dels seus assistents. De la mateixa manera, actua en altres situacions d'emergència que puguen produir-se, com a incendis forestals, inundacions, etc.”.